Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 3. 2. A másolatkérés jogát kizárólag a képviselõkre korlátozó szabályokat [TR. 2. § (3) bekezdés; AR. 1. § (4) bekezdés] a 35/2004. (XI. 22.) IM rendelet (Módr.) 1. §-a és 4. §-a állapította meg. A Módr. tervezetével
Paragraph Index: 1245

3. 2. A másolatkérés jogát kizárólag a képviselõkre korlátozó szabályokat [TR. 2. § (3) bekezdés; AR. 1. § (4) bekezdés] a 35/2004. (XI. 22.) IM rendelet (Módr.) 1. §-a és 4. §-a állapította meg. A Módr. tervezetével (IM/POLGÁR/2004/SZAKM/213.) 2004 augusztusában, a közigazgatási egyeztetés során azért értettem egyet, mert a rendelettervezet bárki számára biztosította volna a másolatkérési (kivonatkérési) jogot, továbbá mellékletei harmonizálták volna a kötelezõen és szükség szerint nyilvántartandó adatokat a kivonat adattartalmával. Tisztelt Miniszter Úr! Álláspontomat összefoglalva, nem találtam olyan tárgyilagos mérlegelés szerinti ésszerû indokot, amely a társadalmi szervezetekrõl és alapítványokról vezetett nyilvántartások esetén igazolná a másolatkérés jogának képviselõkre történõ korlátozását. Az Avtv. 24/A. §-a, 25. §-ának (1) bekezdése és az állampolgári jogok országgyûlési biztosáról szóló 1993. évi LIX. törvény 25. §-a alapján kérem, szíveskedjék a vonatkozó jogi szabályozást áttekinteni, és amennyiben indokoltnak látja, a szükséges jogszabály-módosításokat kezdeményezni, illetve a hatáskörébe tartozó jogalkotási lépéseket megtenni. Kérem, hogy álláspontjáról jelen levelem átvételétõl számított 60 napon belül tájékoztatni szíveskedjék. Kérem, térjen ki arra is, mi indokolta a közigazgatási egyeztetésre bocsátott tervezet tartalmának megváltoztatását. Budapest, 2005. december 15. Üdvözlettel: Dr. Péterfalvi Attila (539/A/2005) 2006/162/II. szám [Állásfoglalás: a személyazonosító igazolványok fénymásolásával kapcsolatos banki gyakorlatról] Dr. Nyers Rezsõ fõtitkár Magyar Bankszövetség Budapest Tisztelt Fõtitkár Úr! Megkeresésemre Ön tájékoztatott a személyazonosító igazolványok fénymásolásával kapcsolatos banki gyakorlatról. Eszerint a bankok az ügyfélazonosítás, a pénzmosásra vonatkozó szabályok miatt, az ügyfelek hozzájárulása alapján készítenek másolatot az igazolványokról. Az ügyben kialakított álláspontomról az alábbiakban tájékoztatom:

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes